**Ministru kabineta noteikumu projekta “Grozījumi Ministru kabineta 2015.gada 27.oktobra noteikumos Nr.614 “Reģionālās attīstības atbalsta pasākumu īstenošanas, novērtēšanas un finansēšanas kārtība” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekts “Grozījumi Ministru kabineta 2015.gada 27.oktobra noteikumos Nr.614 “Reģionālās attīstības atbalsta pasākumu īstenošanas, novērtēšanas un finansēšanas kārtība” (turpmāk – MK noteikumu projekts) izstrādāts atbilstoši Sadarbības partneru darba grupas par Eiropas Savienības struktūrfondu un Kohēzijas fonda jautājumiem 2017.gada 17.maija sanāksmē (protokollēmums Nr. 8, 3.2.apakšpunkts) nolemtajam - līdz 2017.gada 30.decembrim Vides aizsardzības un reģionālās attīstības ministrijai (turpmāk – VARAM) sagatavot un iesniegt Ministru kabinetā grozījumus Ministru kabineta 2015.gada 10.novembra rīkojumā Nr.709 “Par integrēto teritoriālo investīciju specifisko atbalsta mērķu finansējuma kopējo apjomu katram nacionālas nozīmes attīstības centram un kopējiem rezultatīvajiem rādītājiem nacionālas nozīmes attīstības centru grupai” (turpmāk – MK rīkojums Nr.709) un Ministru kabineta 2015.gada 10.novembra noteikumos Nr.645 “Darbības programmas "Izaugsme un nodarbinātība" 5.6.2. specifiskā atbalsta mērķa "Teritoriju revitalizācija, reģenerējot degradētās teritorijas atbilstoši pašvaldību integrētajām attīstības programmām" īstenošanas noteikumi”, precizējot ar virssaistību pārdali saistītā finansējuma un rezultātu sadalījumu, kā arī Ministru kabineta 2015.gada 27.oktobra noteikumos Nr. 614 “Reģionālās attīstības atbalsta pasākumu īstenošanas, novērtēšanas un finansēšanas kārtība”. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Eiropas Parlamenta un Padomes 2013. gada 17. decembra Regula (ES) Nr. 1301/2013 *par Eiropas Reģionālās attīstības fondu un īpašiem noteikumiem attiecībā uz mērķi "Investīcijas izaugsmei un nodarbinātībai" un ar ko atceļ Regulu (EK) Nr. 1080/2006* 7. pants paredz, ka vismaz 5 procenti valstij pieejamā Eiropas Reģionālās attīstības fonda (turpmāk – ERAF) finansējuma jānovirza ekonomisko, sociālo, demogrāfisko, vides un klimata izaicinājumu risināšanai pilsētās, balstoties uz integrētām pašvaldību attīstības programmām, ņemot vērā arī pilsētu un lauku teritoriju mijiedarbību.Nodrošinot pašvaldību integrēto attīstības programmu īstenošanu un tajās noteikto problēmu risināšanu, nacionālo attīstības centru pašvaldības (Daugavpils, Jelgava, Rīga, Valmiera un Ventspils) ir identificējušas nepieciešamību integrētu teritoriālo investīciju veidā īstenot arī uz kultūras un dabas matojuma saglabāšanu, aizsargāšanu un attīstīšanu vērstus projektus. Šāda veida investīcijas ir viena no vietējā līmeņa definētajām sociālekonomiskās attīstības prioritātēm, ņemot vērā vietējos apstākļus un potenciālu, nodrošinot integrētu un ilgtspējīgu teritorijas attīstību kopumā.Lai paātrinātu investīciju piesaisti nacionālas nozīmes attīstības centru pašvaldībās, Ministru kabinetā 2017.gada 26.jūnijā tika apstiprināts rīkojums Nr.329 (prot. Nr. 30, 52. §) “Grozījumi Ministru kabineta 2015. gada 10. novembra rīkojumā Nr. 709 "Par integrēto teritoriālo investīciju specifisko atbalsta mērķu finansējuma kopējo apjomu katram nacionālas nozīmes attīstības centram un kopējiem rezultatīvajiem rādītājiem nacionālas nozīmes attīstības centru grupai” (turpmāk – MK rīkojuma Nr.709 grozījumi), kurš paredz papildināt integrēto teritoriālo investīciju (ITI) ietvaru ar 5.5.1. specifiskā atbalsta mērķi "Saglabāt, aizsargāt un attīstīt nozīmīgu kultūras un dabas mantojumu, kā arī attīstīt ar to saistītos pakalpojumus" (turpmāk – 5.5.1. SAM). MK rīkojuma Nr.709 grozījumi ir pamats 5.5.1. SAM trešās atlases kārtas "Ieguldījumi kultūras un dabas mantojuma attīstībai nacionālas nozīmes attīstības centru pašvaldībās" (turpmāk – trešā atlases kārta) izveidei. Atbilstoši pašvaldību un Latvijas Lielo pilsētu asociācijas sniegtajai informācijai MK rīkojuma Nr.709 grozījumos iekļauts 5.5.1. SAM finansējuma apmērs un sasniedzamie rezultatīvie rādītāji republikas pilsētām.5.5.1. SAM trešās atlases kārtas finansējums republikas pilsētām paredzēts 24 919 516 *euro* apmērā. Finansējums tika pārdalīts no 5.6.2. SAM "Teritoriju revitalizācija, reģenerējot degradētās teritorijas atbilstoši pašvaldību integrētajām attīstības programmām" republikas pilsētu grupai paredzētā virssaistību apmēra (28 099 280 *euro*).Ņemot vērā MK rīkojuma Nr.709 grozījumus, MK noteikumu projekts paredz paplašināt Reģionālās attīstības koordinācijas padomē (turpmāk – RAKP) izskatāmo specifisko atbalsta mērķu sarakstu ar 5.5.1. SAM, tai skaitā nosakot balsstiesīgo pārstāvi, kurš pieņem lēmumu par attiecīgo SAM.Papildus šiem grozījumiem MK noteikumu projekts paredz svītrot MK noteikumu Nr. 614 6.8. apakšpunktu, lai mazinātu administratīvo slogu pašvaldībām attiecībā uz Labklājības ministrijas (turpmāk – LM) pārziņā esošā 9.3.1. specifiskā atbalsta mērķa "Attīstīt pakalpojumu infrastruktūru bērnu aprūpei ģimeniskā vidē un personu ar invaliditāti neatkarīgai dzīvei un integrācijai sabiedrībā" 9.3.1.1. pasākuma "Pakalpojumu infrastruktūras attīstība deinstitucionalizācijas plānu īstenošanai" (turpmāk – 9.3.1.1. pasākums) ietvaros izstrādāto sabiedrībā balstītu sociālo pakalpojumu attīstības plānojumu saskaņošanu RAKP.Atbilstoši MK noteikumu Nr.614 6.3.2. apakšpunktam, RAKP pieņem lēmumu par nacionālas nozīmes centru projektu ideju (prioritāro un alternatīvo) Eiropas Reģionālās attīstības fonda finansējuma un sasniedzamo iznākuma rādītāju apjomu katram projekta iesniedzējam (katra integrēto teritoriālo investīciju specifiskā atbalsta mērķa ietvaros, t.sk. 9.3.1.1. SAM pasākuma). Vienlaikus MK noteikumu Nr. 614 6.4. punkts nosaka, ka RAKP nepieņem lēmumu par 9.3.1.1. SAM pasākuma izmantošanu pirms 9.2.2. specifiskā atbalsta mērķa "Palielināt kvalitatīvu institucionālai aprūpei alternatīvu sociālo pakalpojumu pieejamību personām ar invaliditāti un bērniem" 9.2.2.1. pasākuma "Deinstitucionalizācija" (turpmāk – 9.2.2.1. pasākums) ietvaros izstrādāto reģionālo deinstitucionalizācijas plānu apstiprināšanu LM izveidotajā Sociālo pakalpojumu attīstības padomē.9.3.1.1. pasākuma īstenošanai nepieciešamais finansējums sadalījumā pa finansējuma avotiem, sasniedzamo uzraudzības rādītāju vērtības, kā arī izmaksu ziņā visefektīvākie un pašvaldību vajadzībām atbilstošākie infrastruktūras attīstības risinājumi katrai pašvaldībai tiks iekļauti 9.2.2.1.pasākuma ietvaros izstrādātajos plānošanas reģionu deinstitucionalizācijas (turpmāk - DI) plānos, kuri attiecīgi tiks saskaņoti ar katru pašvaldību un apstiprināti LM izveidotajā Sociālo pakalpojumu attīstības padomē. Attiecīgi nepieciešams svītrot MK noteikumu Nr.614 6.8. apakšpunktu, paredzot, ka RAKP nepieņem lēmumu par jau Sociālo pakalpojumu attīstības padomē apstiprinātajiem pašvaldību plāniem. Minētais precizējums ļaus mazināt administratīvo slogu pašvaldībām, kurām nebūs jāveic papildu sabiedrībā balstītu sociālo pakalpojumu attīstības plānojumu saskaņošana arī RAKP, kā arī veicinās sinhronizētu plānošanas dokumentu (pašvaldības DI plāna sadaļas un attīstības programmas) apstiprināšanas procedūru. Papildus šiem grozījumiem MK noteikumu projekts paredz 6.7. apakšpunktā veikt tehnisku precizējumu, definējot pašvaldības, kuru projektu idejas Izglītības un zinātnes ministrijas pārraudzībā esošo SAM ietvaros tiek izskatītas RAKP. |
| 3. | Projekta izstrādē iesaistītās institūcijas | VARAM, Labklājības ministrija |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | RAKP balsstiesīgie locekļi, kuri pieņem lēmumus par visiem padomē izskatāmajiem jautājumiem - pārstāvji no VARAM, Finanšu ministrijas, Kultūras ministrijas, Latvijas Pašvaldību savienības, Latvijas Lielo pilsētu asociācijas, Reģionālo attīstības centru apvienības, Novadu apvienības un plānošanas reģioniem.5.5.1. SAM trešās atlases kārtas projektu iesniedzēji - nacionālas nozīmes attīstības centru pašvaldības – Daugavpils, Jelgavas, Rīgas, Valmieras un Ventspils pilsētas pašvaldība vai tās izveidota pašvaldības iestāde vai pašvaldības kapitālsabiedrība, kas veic pašvaldības deleģēto pārvaldes uzdevumu izpildi.Pašvaldības un plānošanas reģioni, kuri īsteno vai plāno īstenot projektus 9.2.2.1. un 9.3.1.1. pasākumu ietvaros. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Nav. |
| 4. | Cita informācija | Nav. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu**  |
| 1. | Nepieciešamie saistītie tiesību aktu projekti | Papildus MK noteikumu projektam nepieciešams veikt grozījumus šādos tiesību aktos:* Ministru kabineta 2015.gada 10.novembra noteikumos Nr.645 “Darbības programmas "Izaugsme un nodarbinātība" 5.6.2. specifiskā atbalsta mērķa "Teritoriju revitalizācija, reģenerējot degradētās teritorijas atbilstoši pašvaldību integrētajām attīstības programmām" īstenošanas noteikumi”;

Nepieciešams izstrādāt un līdz 2017.gada 30.decembrim iesniegt apstiprināšanai Ministru kabinetā noteikumus par 5.5.1. SAM trešās atlases kārtas īstenošanu.  |
| 2. | Atbildīgā institūcija  | VARAM |
| 3. | Cita informācija | Nav. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | MK noteikumu projekts tiks ievietots VARAM tīmekļvietnē. |
| 2. | Sabiedrības līdzdalība projekta izstrādē | Nav  |
| 3. | Sabiedrības līdzdalības rezultāti | Nav |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | VARAM kā atbildīgā iestāde |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Nav plānota jaunu institūciju izveide, esošu institūciju likvidācija vai reorganizācija. |
| 3. | Cita informācija | Nav.  |

Anotācijas III , V sadaļa – projekts šo jomu neskar.

|  |  |
| --- | --- |
| Vides aizsardzības un reģionālās attīstības ministrs | K. Gerhards |
| Vīza:valsts sekretārs | R. Muciņš |

20.07.2017. 13:00

1212

A.Ruperts, 66016727

aksels.ruperts@varam.gov.lv